CELEX: 62014CN0215
Language: fi
Date: 2014-04-28 00:00:00
Title: Asia C-215/14: Ennakkoratkaisupyyntö, jonka High Court of Justice, Chancery Division (England and Wales) (Yhdistynyt kuningaskunta) on esittänyt 28.4.2014 – Société des Produits Nestlé SA v. Cadbury UK Ltd

21.7.2014   
            
            
               FI
            
            
               Euroopan unionin virallinen lehti
            
            
               C 235/6
            
         Ennakkoratkaisupyyntö, jonka High Court of Justice, Chancery Division (England and Wales) (Yhdistynyt kuningaskunta) on esittänyt 28.4.2014 – Société des Produits Nestlé SA v. Cadbury UK Ltd
   (Asia C-215/14)
   2014/C 235/08
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice, Chancery Division (England and Wales)
   
      Pääasian asianosaiset
   
   
      Valittaja: Société des Produits Nestlé SA
   
      Vastapuoli: Cadbury UK Ltd
   
      Ennakkoratkaisukysymykset
   
   
               1)
            
            
               Sen toteamiseksi, että tavaramerkki on käytössä tullut erottamiskykyiseksi direktiivin 2008/95/EY (1) 3 artiklan 3 kohdassa tarkoitetulla tavalla, riittääkö, että rekisteröinnin hakija osoittaa, että asian kannalta merkityksellisenä ajankohtana huomattava osa kohderyhmästä tunnistaa tavaramerkin ja yhdistää sen hakijan tavaroihin siten, että jos heidän pitäisi pohtia, kuka markkinoi kyseisellä tavaramerkillä varustettuja tavaroita, he valitsisivat hakijan, vai onko hakijan osoitettava, että huomattava osa kohderyhmästä tukeutuu tavaramerkkiin (eikä mihinkään muihin tavaramerkkeihin, joita voi myös olla esillä) osoituksena tavaroiden alkuperästä?
            
         
               2)
            
            
               Silloin kun muoto muodostuu kolmesta keskeisestä piirteestä, joista yksi seuraa tavaran luonteesta ja kaksi ovat teknisen tuloksen saavuttamiseksi välttämättömiä, ovatko direktiivin 2008/95/EY 3 artiklan 1 kohdan e alakohdan i ja/tai ii alakohta esteenä kyseisen muodon rekisteröimiselle tavaramerkiksi?
            
         
               3)
            
            
               Onko direktiivin 2008/95/EY 3 artiklan 1 kohdan e alakohdan ii alakohtaa tulkittava siten, että se on esteenä teknisen tuloksen saavuttamiseksi välttämättömien muotojen rekisteröimiselle tavaran valmistustavan muttei tavaran toimintatavan osalta?
            
         
      (1)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (EUVL L 299, s. 25).